B.League

An B.League iyo sarong propesyonal na panglalaking liga nin basketbol na nagpoon sa Hapon kan Septembre 2016. An liga pig-ooperar kan Japan Professional Basketball League asin iyo natogdas bilang resulta kan pagsaro kan National Basketball League na pig-ooperar kan kaapil kan FIBA na Japan Basketball Association asin an talingkas na nag-ooperar na bj league. An pagsaro iyo may mandato kan FIBA bilang sarong kondisyon sa Hapon para magpadagos liwat nin pagigin miyembro pakatapos kan suspensyon kan Nobyembre 2014.

Uusipon 
An Japan Basketball Association iyo namokna kan 1930 asin pig-operar an mga pangenot na liga nin basketbol sa Hapon sa irarom nin nagkapirang mga ngaran poon 1967. Sa historya kan asosasyon, an mga koponan iyo kaapil sa mga darakulang korporasyon asin an mga parakawat iyo empleyado kan saindang mga kompanya imbes na nagkakawat bilang mga propesyonal na parakawat nin basketbol. Sa kapinunan kan 1990s, an soccer sa Hapon nagrayo naman sa kaparehas na korporadong istraktura asin pig-lunsar an J.League kan 1993. An JBA pigkomensar an pag-imbestiga sa propesyonalisasyon kan basketbol sa kaparehas na taon, asin kan 1997 pighali an pagbabawal sa mga propesyonal na parakawat. Alagad, an istraktura kan Japan Super League mantinido na nagpopoon pa sana, na an kadaklan nin mga koponan yaon man giraray sa kontrol kan mga korporadong sponsor/kagsadiri.

Kan 2005, an kalaban na bj league iyo piglunsar bilang kompetisyon sa Super League, base sa Amerikanong prankisang sistema nin mga propesyonal na koponan. Bilang simbag, an JBA piglunsar liwat an Super League bilang an Japan Basketball League kan 2007, pero igwa man giraray nin salak kan propesyonal asin korporadong koponan sa kompetisyon. An JBL pigtatakan liwat bilang an National Basketball League kan 2013. Poon sa pagkatogdas kan bj league kan 2005, an parehas na kompetisyon naglakop sa bilang nin mga koponan, kaiba an 45 koponan na nagpapartisipar sa duwang kompetisyon kan 2015.

An FIBA, an internasyonal na namamayong lawas para sa basketbol, nagrumdom sa pagbaranga asin disorganisasyon kan isport sa nasyon. Pakatapos na an JBA nagpalya sa deadline na itinao para sa reorganisasyon kan domestikong liga, an FIBA pigsuspende an Hapon sa mga internasyonal na kompetisyon kan Nobyembre 2014. Sarong task force para maimbestigahan an repormasyon kan domestikong liga an namokna asin si  Saburō Kawabuchi an napiling co-chairman. Kan Mayo 2015, sa paagi kan rekomendasyon kan FIBA, si Kawabuchi an napiling presidente kan JBA. An pagsaro kan duwang naglalabang liga pasiring sa B.League iyo pig-anunsyo kan Hunyo 2015 asin an internasyonal na suspensyon pighali kan FIBA sa bulan nin Agosto. An telekomunikasyong kompanya na Softbank an pigpangaranang pangenot na sponsor kan liga para sa pagbubukas kan season kan Marso 2016.

Mga koponan 
An liga iyo pigbibilog nin duwang dibisyon, an B1 asin B2. Para sa 2021–22 season, an enot na dibisyon (B1) igwa nin 22 koponan asin an ikaduwang dibisyon (B2) igwa nin 14 koponan, kaiba an sistema nin promosyon asin regulason sa tahaw kan duwang dibisyon. Nababanga man dagos an enot na duwang dibisyon sa duwang komperensya, an Subangan asin Solnopan.

Enot na dibisyon (20 koponan)

Ikaduwang dibisyon (16 koponan)

Ikatolong dibisyon (11 koponan)

Panluwas na takod 
 Yahoo Japan Sportsnavi Basketball

Toltolan 

Hapon
Isports sa Asya